ועדת הכלכלה, כנסת 20, פרוטוקול מספר 550, 2017-07-11 14:30

איתן כבל: שלום לכולם.

איתן כבל: השעה 14:40 - אני מתנצל על האיחור, גברתי מנהלת הוועדה, גברתי היועצת, רשמת, דובר, אורחים.

איתן כבל: בואו נעשה את זה מהר.

איתן כבל: הצעת חוק הסדרים במשק המדינה (תיקוני חקיקה) (תיקון מס' 15), התשע"ו-2016, בבקשה, נצא לדרך.

<אביגיל כספי: הדיון הסתיים בהקראה של סעיף 18א.

<לאה ורון: ב-7 במרץ היתה ישיבה ראשונה בהצעת החוק.

<אביגיל כספי: הוצבעו כל הסעיפים עד סעיף 18א, וב-18א הוצבע סעיף קטן (א); הוקראו סעיפים קטנים (ב), (ג) ו-(ד), אך עדיין לא הוצבעו.

איתן כבל: יש הערות או שאנחנו יכולים להמשיך?

<יותם אדמי: אדוני, הערה אחת.

<יותם אדמי: אני היועץ המשפטי של "סופרגז".

<יותם אדמי: בסעיפים שעברנו וכבר אישרנו את הסעיף שמפרט את מבנה החשבונית ושצריך לפרט את המדרגות.

<יותם אדמי: צריך לשים לב - דיברנו שם על ה-1 ביולי.

<יותם אדמי: זה ה-1 במאי בנוסח הנוכחי, אמרנו שנעשה את זה ב-1 ביולי בשביל שיהיה זמן התארגנות, ועכשיו אנחנו כבר אחרי ה-1 ביולי.

<יותם אדמי: צריך לראות שעושים התאמה לדבר הזה.

<יותם אדמי: במאי עשינו לפי נוסח החוק שהיה במאי, אבל עכשיו צריך הוראת התאמה.

<חן בר-יוסף: מה מנע מכם להתכונן ל-1 ביולי?

<יותם אדמי: ה-1 ביולי, מבחינת ההיערכות - - -

<חן בר-יוסף: היערכות איך מעבירים דוחות ללקוחות שלכם.

<חן בר-יוסף: זה שאתם רואים על זה ענישה קשור למה צריך לעשות.

<יותם אדמי: חברת "סופרגז" מכוסה, נכון ל-1 ביולי, כולל על הנוסח החדש.

איתן כבל: אני לא מבין דבר אחד: הייתם אמורים להיות ערוכים ל-1 ביולי.

<יותם אדמי: ה-1 במאי.

איתן כבל: 1 במאי.

איתן כבל: לא מבין - - -

<יותם אדמי: 1 במאי זה לפי פירוט מסוים, ואז אמרנו שמוסיפים פירוט - - -

איתן כבל: אני לא מבין מה הבעיה.

איתן כבל: איזו היערכות?

איתן כבל: צריך להזמין אותיות מיוחדות מחו"ל לדפוס?

איתן כבל: מה זה "היערכות מיוחדת" שלא נעשתה עד עכשיו?

<יותם אדמי: זה דברים שעדיין לא הגענו אליהם.

<יותם אדמי: אני מעיר את הדברים.

<הדר זיו: יש התנגדות לתת לנו חודש היערכות?

איתן כבל: נגיע לזה ונראה.

איתן כבל: בואו נתחיל.

<אביגיל כספי: סעיפים קטנים (ב), (ג) ו-(ד) אושרו?

איתן כבל: כן כן, מבחינתי אושרו.

<גל נוי-אפרת: אני אקרא.

<גל נוי-אפרת: "הודעה על כוונת חיוב.

<גל נוי-אפרת: 18א1.

<גל נוי-אפרת: (א) היה למנהל יסוד סביר להניח כי אדם הפר הוראה מההוראות לפי חוק זה, כאמור בסעיף 18א (בפרק זה - המפר), ובכוונתו להטיל עליו עיצום כספי לפי אותו סעיף, ימסור למפר הודעה על הכוונה להטיל עליו עיצום כספי (בפרק זה – הודעה על כוונת חיוב).

<גל נוי-אפרת: (ב) בהודעה על כוונת חיוב יציין המנהל, בין השאר, את אלה: (1) המעשה או המחדל (בפרק זה - המעשה), המהווה את ההפרה; (2) סכום העיצום הכספי והתקופה לתשלומו; (3) זכותו של המפר לטעון טענותיו בפני המנהל לפי הוראות סעיף 18א2; (4) הסמכות להוסיף על סכום העיצום הכספי בשל הפרה נמשכת או הפרה חוזרת לפי הוראות סעיף 18ב, והמועד שממנו יראו הפרה כהפרה נמשכת לעניין הסעיף האמור.

<גל נוי-אפרת: "

<יותם אדמי: אדוני היושב-ראש, אני רק מפנה שהסעיפים שעברנו עליהם – (ב), (ג) ו-(ד) אם אני לא טועה - לא אושרו בישיבה הקודמת.

<לאה ורון: לכן הוא אישר את זה בישיבה הזו.

<חן בר-יוסף: הם אושרו עכשיו.

איתן כבל: יש לך הערות?

<יותם אדמי: כן, יש הערות לגבי הסכום שם.

<יותם אדמי: יש שם סכום מאוד משמעותי.

איתן כבל: בואו נחזור לאחור.

איתן כבל: איזה הערות יש לכם?

<יותם אדמי: סעיף 18א(ב) שמדבר על הטלת עיצום כספי של 10,000 שקלים באין אי-מסירת מידע ומסמכים למפקח - - -

איתן כבל: לא מספיק?

<יותם אדמי: בסופו של דבר מדובר על מפקח שדורש איזשהו מסמך, והרבה מאוד פעמים זה מסמכים שלא נמצאים ומסמכים שלא קיימים עכשיו.

<יותם אדמי: היכולת להטיל 10,000 שקל בגין הדבר הזה נראית לנו קצת מוגזמת.

איתן כבל: הנחת העבודה שלי היא שכשהמפקח, שמכיר את העבודה – חן, זה אתה?

<חן בר-יוסף: אני המנהל.

<לאה ורון: אז אנחנו לא נשאל כמה מפקחים יש לך לביצוע כל המשימות.

עיסאווי פריג': זה מעניין.

עיסאווי פריג': כמה מפקחים יש לך?

<חן בר-יוסף: 13 בכל הארץ.

עיסאווי פריג': איתן, יש לי התייחסות לגבי זה.

איתן כבל: שניה, אתייחס למה שהוא אומר.

איתן כבל: בכל הכבוד, אין לי שום בעיה עם זה.

איתן כבל: אני יוצא מנקודת הנחה שהמפקח ביקש והיה לו דין ודברים.

איתן כבל: זה לא שהוא אומר: אין לי, באמת אין לי, והמפקח אומר:

איתן כבל: למרות שאין לך אתן לך 10,000 שקל קנס.

איתן כבל: אני צודק, חן?

<חן בר-יוסף: לגמרי.

<חן בר-יוסף: כתוב שיציג את המסמך בתוך 24 שעות.

עבד אל חכים חאג' יחיא: העניין של פרק הזמן – 24 שעות זה מעט מאוד, והסכום גבוה.

עבד אל חכים חאג' יחיא: כשאנחנו מדברים על 10,000 שקל, בואו נזכור שרק לפני כמה חודשים היו תקנות והיו עיצומים ואנחנו מכפילים ומכפילים.

עבד אל חכים חאג' יחיא: אני מתחיל להרגיש שהכוונה היא העיצום ולא שקיפות ויושר.

איתן כבל: אין בעיה.

איתן כבל: אם הבעיה היא 24 שעות אז ניתן להם 48 שעות, כדי שתנוח דעתנו ומצפוננו יהיה יותר שקט.

עבד אל חכים חאג' יחיא: אבל גם 10,000 שקל - - -

<גל נוי-אפרת: כל החברות שיושבות מסביב לשולחן יודעות שאנחנו נותנים הרבה יותר מ-24 שעות למסור לנו מסמך.

איתן כבל: עזבי, זה לא חשוב.

עבד אל חכים חאג' יחיא: כשאנחנו מדברים על חוק, אנחנו לא צריכים לחכות לחסדים שלכם.

עבד אל חכים חאג' יחיא: אנחנו רוצים שתהיה מינימום דרישה כי היום, איך שזה רשום, זה פתוח.

עבד אל חכים חאג' יחיא: את יכולה לבקש, הוא לא נמצא שם ורק המזכירה נמצאת שם, אין לה, היא לא יכולה להציג ולא יכולה להראות, אז בינתיים יש עיצום כספי.

<גל נוי-אפרת: לא, אני לא יכולה להטיל עיצום למחרת בבוקר כי יש הליך שלם: אני צריכה לשלוח כוונה, התראה.

<גל נוי-אפרת: כלומר, זה לא הליך שמתבצע בן יום.

עבד אל חכים חאג' יחיא: בינתיים אני לא רואה את זה פה.

<חן בר-יוסף: זה לא שמסתובבים עם פנקס קנסות - - -

<גל נוי-אפרת: כל ההליך מפורט - - -

עבד אל חכים חאג' יחיא: אתה הולך הביתה, אבל אתה יכול לשלוח לו אחרי שבוע על זה שביקרת אצלו והוא לא נתן.

<מאיר לפלר: מפורט שיש זכות טיעון, אבל לא מפורט - - -

עבד אל חכים חאג' יחיא: לפי מה שרשום לנו פה, גם אין לך את הפנקס - הפנקס נמצא אצלך במשרד - אתה מסתפק בביקור של המפקח שלך, שביקש מסמכים ובאותו רגע לא הציגו לו.

עבד אל חכים חאג' יחיא: אפילו אזרח שמסתובב ללא תעודת זהות לא נכנס ישר למעצר.

<אביגיל כספי: מה שענתה עורכת הדין נוי-אפרת שזה לא כמו ששוטר עוצר אזרח ונותן לו קנס.

<אביגיל כספי: יש פה תהליך של הודעה על כוונת חיוב; אחרי שהחברה מקבלת את ההודעה על כוונת החיוב יש לה זכות טיעון בפני המנהל ורק אחר כך שולחים דרישת תשלום.

<מאיר לפלר: הסעיף מנוסח: לא מסר מסמך לפי דרישה של מפקח – לא במסגרת זכות הטיעון.

<מאיר לפלר: הסעיף בצורה מאוד רחבה, שבכל מקרה שלא מסרו מסמך למפקח יש סמכות להטלת עיצום בסכום של 10,000 שקלים.

<מאיר לפלר: נכון שיש את הפרוצדורה בהמשך - - -

עיסאווי פריג': זה לא למקרה?

<מאיר לפלר: זה לכל מקרה.

עיסאווי פריג': אם התבקש מישהו על-ידי המפקח להביא ארבעה מסמכים והביא שלושה?

<מאיר לפלר: גם יש שאלה.

<מאיר לפלר: הסעיף לא מחדד.

<מאיר לפלר: יכול להיות שהמפקח אומר א', ב', ג', ד' - - -

איתן כבל: סליחה, בואו נעשה סדר, ואני אומר את זה גם לחברים שלי, חברי הכנסת.

איתן כבל: אתה חדש פה.

<מאיר לפלר: נכון.

איתן כבל: הקולגה שלך לא.

איתן כבל: זה לא דו-שיח עם צדיקים, קודם כול נעשה סדר.

איתן כבל: חברות הגז לא זוכות אצלי בדיוק לאיזה VIP, וזה לא בגלל שיש לי משהו אישי נגד, אלא מאבקים שהתנהלו פה שנים על שנים והם חסמו כל ניסיון לשינוי בתהליך – פתיחת השוק, הכנסת כוחות חדשים, תחרות.

איתן כבל: זה לא סתם עכשיו משהו שבא מהרגע להרגע.

איתן כבל: אני בא ממקום אחר, אני לא בא מהמקום של מערכת היחסים – זה לא מעניין אותי ברגע זה.

איתן כבל: אותי מעניין מה נכון לעשות.

איתן כבל: אי אפשר להציג את זה כאילו זה מהרגע להרגע.

איתן כבל: אם צריך משהו שמצריך חידוד או הבהרה בנוסח כדי שהדברים לא יקבלו כיוון אחר – נחדד את זה, אין בעיה.

<יותם אדמי: זה מה שאנחנו מבקשים – שיהיה ברור.

איתן כבל: עכשיו מדבר חבר הכנסת עיסאווי פריג', הוא יסיים את השאלות שלו, נשיב ולאחר מכן נמשיך.

עיסאווי פריג': בשביל הגילוי הנאות: בשבוע האחרון, וגם לפני כן, דיברו אתי מחלקי גז במגזר הערבי.

עיסאווי פריג': באו אלי וביקשו לדבר אתי על העיצומים הכספיים.

עיסאווי פריג': שמעתי, והתחלתי לבדוק פחות או יותר, ונודע לי היום שיש את הדיון – זה לא היה בסדר-היום אתמול, נכנס פתאום, לא?

<לאה ורון: זה היה בסדר היום.

<קריאה: הדיון זומן ביום ראשון.

איתן כבל: כמו תמיד.

עיסאווי פריג': איתן, נקודה שבעיניי היא חשובה לדיון: אצלנו, בחברה הערבית, צר לי מאוד להגיד את זה, יש ברדק שלם בכל סוגיית הגז.

עיסאווי פריג': זו עובדה.

עיסאווי פריג': אני רוצה להזמין גז, אני מרים טלפון ובא אבו סובחי או אבו מוחמד עם הטנדר, מתקין לי גז, אני משלם את ה-100 שקל - - -

איתן כבל: ומתפוצץ.

עיסאווי פריג': לא לא.

עבד אל חכים חאג' יחיא: אנחנו לא שומעים שכל יום מתפוצץ ביישובים הערביים.

עיסאווי פריג': אני לא מבקש חשבונית, אני לא מבקש רישיון - בואו נקרא לילד בשמו, איך הדברים מתנהלים.

עיסאווי פריג': החוק שאישרנו עכשיו הוא חוק מבורך, של תנאי העברה בין ספק לספק.

עיסאווי פריג': אנחנו מכניסים את כל שירותי הגז למסלול הנכון, וזה מבורך.

עיסאווי פריג': עכשיו מגיעים לסוגיית התקנות.

עיסאווי פריג': כשעברתי על סוגיית גובה העיצום הכספי שמועלה כאן – זה מפחיד.

עיסאווי פריג': צריך קנס; המנהל צריך להטיל קנס וצריך שיהיו יותר מפקחים.

עיסאווי פריג': אני רוצה את זה.

עיסאווי פריג': אבל כשעברתי על המספרים – 10,000 ועוד כמה מספרים – באמת השתכנעתי שמדובר במשהו מפחיד.

עיסאווי פריג': למה?

עיסאווי פריג': כי צריך להיות מידתיים, לדעת מה רוצים להשיג.

עיסאווי פריג': אני משליך את זה, איתן - אישרנו קנסות של בטיחות בגובה של 2,000–3,000 שקל.

איתן כבל: אגיד לך מה ההבדל, כי כאן הנזק הוא נזק סביבתי.

עיסאווי פריג': אבל הבטיחות יותר - - -

איתן כבל: אני לא משווה לתאונות דרכים, חס וחלילה, אבל כשבלון גז או צובר גז מתפוצץ הנזק הסביבתי שהוא עלול לגרום - - -

<יורם טמיר: בלון גז לא מתפוצץ, מה שמתפוצץ - - -

איתן כבל: אני לא בא להחליף אותך במקצוע, הכוונה היא שהשפעה סביבתית של אירוע היא, לצערנו, גדולה.

איתן כבל: לזה התכוונתי.

עיסאווי פריג': חן, בעבירות על בטיחות גובה הקנס הוא 2,500 או משהו כזה.

איתן כבל: אבל פה זה לחברה, שם זה לאדם.

איתן כבל: יש הבדל גדול.

איתן כבל: תגיד לי מה מפריע לך.

עיסאווי פריג': הסכומים מפריעים לי.

עיסאווי פריג': אני קורא את זה במבט ראשון: "לא מסר ספק גז מסמך לפי דרישה של מפקח בניגוד להוראות רשאי המנהל להטיל עליו עיצום כספי בסכום- - -."

איתן כבל: ותמשיך.

איתן כבל: זה לא שהגיע אליו, הפקח פגש אותו ואמר לו: תביא לי.

איתן כבל: לא הבאת לי?

איתן כבל: תודה רבה.

איתן כבל: מוציא קנס של 10,000 שקל ושם על השמשה.

איתן כבל: זה תהליך.

עבד אל חכים חאג' יחיא: מה התהליך?

איתן כבל: הוא קורא בחוק.

עיסאווי פריג': ההסתייגות שלי היא על שני מקרים: האם ה-10,000 שקלים, שזה גבוה מבחינתי, זה שכל מסמך הוא מקרה?

עיסאווי פריג': זו סוגיה מאוד חשובה.

איתן כבל: אני לא מבין למה אתם אומרים את זה.

עיסאווי פריג': "לא מסר ספק גז - - - "

איתן כבל: בסדר, אבל יש - - -

<לאה ורון: הוועדה עברה על איזה מסמכים מדובר ואישרה.

<לאה ורון: איזה סעיף זה, עורך דין כספי?

עיסאווי פריג': אז תגדירו את המסמכים.

<לאה ורון: זה הוגדר.

<גל נוי-אפרת: סעיף ההסמכה סמכויות מפקח נמצא בסעיף 17י(2) בנוסח שעומד בפני הוועדה.

<גל נוי-אפרת: הסמכות היא לדרוש "מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל את ביצוע ההוראות לפי פרק זה".

עבד אל חכים חאג' יחיא: - - -

איתן כבל: ממש לא, קיימנו דיון על זה, זה כל כך ממוקד.

איתן כבל: זה לא אנשים מסכנים, זה אנשים שמנהלים עסק שצריך שתהיה בו בטיחות ברמה הכי גבוהה שיש.

עיסאווי פריג': אני מסכים אתך.

עיסאווי פריג': תראה מה שאתה מעביר לי עכשיו: לדרוש מכל אדם.

עיסאווי פריג': המילה "אדם".

איתן כבל: "הנוגע בדבר".

עיסאווי פריג': זה סוכן או מחלק או מפיץ.

איתן כבל: נכון.

עיסאווי פריג': יפה.

איתן כבל: גם שאלת המזכירה - שאלנו אותה בישיבה הקודמת.

איתן כבל: זאת אומרת, האם גם מזכירה - - -

<לאה ורון: ב-7 במרץ התקיים דיון בוועדה.

איתן כבל: התקיים על זה דיון רחב כדי שזה יהיה ממוקד.

איתן כבל: הכוונה היא לא לכל אדם שסחב בלון גז על הכתף אז יעצרו אותו ויבקשו ממנו.

עיסאווי פריג': אין בעיה, נזרום, הכול בסדר גמור.

עיסאווי פריג': אבל אני שואל, חן - - -

<חן בר-יוסף: העיצום הוא על הספק ולא על המזכירה.

עיסאווי פריג': יפה.

עיסאווי פריג': העיצום הוא לא על הספק ולא קשור לאדם.

עיסאווי פריג': אז למה כתוב כאן לדרוש מכל אדם?

עיסאווי פריג': זו סוגיה שאני רוצה - - -

איתן כבל: עיסאווי, קיימנו דיון על העניין הזה בפעם הקודמת.

איתן כבל: השאלה שאתה שואל, עיסאווי חברי, בדיוק עלתה בדיון הקודם.

איתן כבל: יש מה שנקרא הפרונט: זו יכולה להיות המזכירה, יכול להיות זה - - -

<לאה ורון: - - -

איתן כבל: נכון.

איתן כבל: הוא הפרונט, אבל העיצום הוא על בעל הבית שלו, זה לא מזכירה שלא נתנה מסמך.

איתן כבל: קיימנו דיון שלם על זה.

עיסאווי פריג': אני סוגר את הפינה הזו ושואל את היועצת המשפטית: האדם – האדם שהוא המחלק, המפיץ, האיש בשטח, בעל הטנדר - העיצומים האלה חלים עליו או לא חלים עליו?

עיסאווי פריג': כי הוא יסגור את עסק שלו מחר.

עבד אל חכים חאג' יחיא: חלים על החברה, אבל הבעיה היא שיכולים לדרוש ממנו.

<אביגיל כספי: התשובה היא שיש פה עיצומים שחלים על ספק גז וכשנגיע לתוספת יהיו עיצומים שחלים על בתי זיקוק.

<אביגיל כספי: כשדיברתי עם עורך דין נוי-אפרת שאלתי אותה האם ניתן להטיל עיצום כספי על יחידים.

<אביגיל כספי: זאת אומרת, האם רק על ספקי גז שמאוגדים כחברות או שיש גם ספקי גז שהם יחידים.

עיסאווי פריג': ההיררכיה בעיניי היא כך: יש מנהל, יש מפקח, יש ספק ויש מחלק או מפיץ.

עיסאווי פריג': זאת ההיררכיה.

עיסאווי פריג': עכשיו אני מדבר בשם המחלק/ המפיץ; איפה הוא נמצא בעיצומים האלה?

עיסאווי פריג': כי הוא לא יכול לעמוד בזה, הוא יסגור את הבסטה.

<חן בר-יוסף: זה לא חל על המפיץ, חל על בעל הרישיון.

<לאה ורון: עורכת הדין כספי תשיב לחבר הוועדה.

עבד אל חכים חאג' יחיא: בסדר, אבל הפקח שלך מבקש מהמפיץ את המסמך.

<חן בר-יוסף: נכון.

<חן בר-יוסף: בסוף הוא לא בא למנהל שיושב בתל-אביב.

<חן בר-יוסף: הוא פוגש בשטח - - -

<גל נוי-אפרת: הסמכות לדרוש מסמכים וידיעות היא רחבה, היא מכל אדם שנוגע בדבר.

<גל נוי-אפרת: זה יכול להיות גם מהמפיץ, גם מהמחלק.

<גל נוי-אפרת: גם מצרכן, אגב, לא רק ממי שנמצא תחת בעל רישיון ספק הגז.

<גל נוי-אפרת: לעומת זאת, הסמכות של המנהל להטיל עיצום כספי מוגבלת אך ורק לספק גז; לא לצרכן, לא לעובד של הספק, מכל דרג שהוא.

<גל נוי-אפרת: אך ורק לספק.

עבד אל חכים חאג' יחיא: עד כדי כך שאומר אזרח: אני, כאזרח, לא רוצה לספק לך את המסמך הזה.

<גל נוי-אפרת: אז אמרתי: אי-אפשר להטיל עיצומים.

עבד אל חכים חאג' יחיא: בסדר, אבל אתה מטיל על החברה.

<גל נוי-אפרת: לא, רק על ספק שלא מסר.

איתן כבל: חברים יקרים, בכל הכבוד, אנחנו לא מתעסקים עכשיו באיזה של עניין של מה בכך.

איתן כבל: זה ענייני בטיחות.

<יותם אדמי: אדוני, זה לא ענייני בטיחות.

<יותם אדמי: זה ענייני תחרות – חשובים מאוד.

איתן כבל: נכון, אדוני צודק.

עבד אל חכים חאג' יחיא: אתה יודע מה, אני מוכן להוסיף בטיחות פה.

עיסאווי פריג': זה לא בטיחות.

עיסאווי פריג': תקנות הבטיחות - - -

איתן כבל: שניה, חבר'ה, אל תתלהבו.

איתן כבל: טעיתי.

איתן כבל: אני רוצה לסיים את הצד הזה, אל תעזרו לי.

איתן כבל: אני חוזר ואומר, עיסאווי: אין תחרות בשוק הזה, ומי שנדפק יותר מכל זה במגזר הערבי; יותר מכול, שלא הצליחו להיכנס בשום פנים ואופן.

איתן כבל: חלק מהחאפרים שקמו – אני לא אתן לזה צידוק או הכשר - זה מהעובדה שלא נתנו להם להיכנס.

עבד אל חכים חאג' יחיא: הם נכנסו לחלל.

איתן כבל: נכון, נכנסו לחלל, כי אף אחד לא נתן להם, לא במשרד האנרגיה ולא הגופים הגדולים שהשתלטו על כל השוק.

איתן כבל: על מה אני כל הזמן צועק?

איתן כבל: יחד עם זאת, בתוך כל הכאוס הזה צריך לעשות סדר.

איתן כבל: אתה לא יכול שכל אחד יבכה רק מהמקום שכואב לו, צריך לראות את התמונה הכוללת.

עיסאווי פריג': אבל אתה נותן פטיש חמישה קילו.

איתן כבל: אם צריך – פטיש חמישה קילו.

איתן כבל: פטיש חמישה קילו זה לא על כל מטר.

איתן כבל: זה עסק, זה לא אדם פרטי שעבר במעבר חצייה באור אדום ואז אתה משית עליו 1,000 או 1,500 שקל, כמה שהשתנו.

איתן כבל: כאן זה כמו שאנחנו משיתים בחוקי צרכנות אחרים על חברות שלא עומדות - מגיעים גם למיליונים.

עיסאווי פריג': איתן, ידידי - - -

עבד אל חכים חאג' יחיא: השאלה היא למה לא - - -

איתן כבל: תנו לי לעשות לכם את סיפור הדרך, אחר כך נחליט.

איתן כבל: יש כאן מצב שבו בן אדם נדרש – זה כל אדם שנוגע לעניין – להציג את המסמך המסוים הזה.

איתן כבל: זאת יכולה מזכירה, זה יכול להיות השליח זה יכול להיות לא יודע מי.

איתן כבל: הוא לא עונה; המפקח לא יכול לתת לו מיד - יש תהליך איך מוציאים מן הכוח לפועל את הקנס של ה-10,000 שקלים האלה.

איתן כבל: הוא עובר שימוע, הוא צריך להוכיח, זה לא שהמרגע להרגע הוא אומר שמוציא צ'ק.

איתן כבל: יכול שישתכנע – אם לא המפקח, אז המנהל או מי שמוסמך כאן - ולהגיד שהיתה תקלה, היתה אי-הבנה, היתה פעם ראשונה, והוא משחרר ולא ממשיך עם זה.

איתן כבל: זה כל הסיפור.

<חן בר-יוסף: רק בשביל הדוגמה, בחוק ההגבלים העסקיים: הפר אדם דרישה למסור ידיעות, מסמכים, פנקסים או שאר תעודות שניתנו לפי סעיף 46, רשאי הממונה להטיל עליו – על האדם – עיצום כספי של 306,000 שקלים, ואם הוא תאגיד – 8 מיליון שקלים.

עיסאווי פריג': זה בהגבלים.

עיסאווי פריג': אתה מדבר על "תנובה" ו"קוקה קולה", אני מדבר על אחמד וחיים שהם בשטח.

<חן בר-יוסף: ידיעות או מסמכים.

<חן בר-יוסף: הוא עוד לא עשה שום עבירה.

עיסאווי פריג': בחקיקה הפלילית חלופת מאסר של שישה חודשים היא 15,000 שקל; חלופת מאסר של שנה היא 30,000; חלופת מאסר של שלוש שנים - הריגה - היא 70,000.

עיסאווי פריג': אז אענה לך גם בגישה הזו.

איתן כבל: אבל מה הבעיה שלך עם ה-10,000 שקל?

איתן כבל: זה לא נופל על האיש.

עיסאווי פריג': לא קיבלתי תשובה ממנה.

איתן כבל: היא אמרה את זה כבר.

עיסאווי פריג': לא, היא לא אמרה.

עבד אל חכים חאג' יחיא: היא ביקשה לברר.

<אביגיל כספי: לא לא.

<אביגיל כספי: מה שאמרתי היא שהסמכות להטיל עיצום כספי היא רק ביחס לספק גז או בית זיקוק.

עיסאווי פריג': זה לא חל על אדם.

<חן בר-יוסף: לא.

עיסאווי פריג': יפה.

עיסאווי פריג': אז אני רק מסייג - - -

<אביגיל כספי: בשפה המשפטית "אדם" זה כולל תאגיד, לכן אולי נוצר בלבול.

<גל נוי-אפרת: אם אפשר להסביר: זה חל על מי שנכנס להגדרה "ספק גז".

עיסאווי פריג': מה היא ענתה לי?

עיסאווי פריג': לא חל על תאגיד, חברה בע"מ.

עיסאווי פריג': אם אני מחלק גז ויש לי חברה בע"מ - זה חל עלי.

עיסאווי פריג': נכון?

<גל נוי-אפרת: אם יש לך רישיון ספק גז זה חל עליך.

<חן בר-יוסף: יש לך ביטוח ב-5 מיליון דולר.

<חן בר-יוסף: נכון.

<חן בר-יוסף: אתה יודע מה זה להיות ספק גז?

<חן בר-יוסף: זה לא דבר של מה בכך.

<חן בר-יוסף: אין לנו הרבה אנשים פרטיים שהם ספקי גז.

<חן בר-יוסף: ספק גז זה תאגיד.

עיסאווי פריג': עזוב אותי מהם, אני מדבר על בן אדם פרטי שמחלק גז – יש לו - - - ?

<חן בר-יוסף: הוא לא ספק גז.

עיסאווי פריג': הוא לא ספק, וזה לא חל עליו.

איתן כבל: לא חל עליו.

איתן כבל: כמה נגיד את זה?

איתן כבל: זה כתוב בתקנות.

עיסאווי פריג': סיפור חיים, ואני מסיים בזה: אני מחלק גז, יש לי טנדר.

עיסאווי פריג': בא אלי מפקח וביקש ממני מסמך, תוך כדי שאני מתקין ומבריג - - -

<חן בר-יוסף: אני מקווה שהמפקחים שלי לא מבקשים מסמכים תוך כדי שאתה מבריג.

עיסאווי פריג': הגיע.

עיסאווי פריג': מה חל עלי במקרה הזה שאני מסרב?

<חן בר-יוסף: עליך חל להעביר לו את המסמך בהקדם האפשרי.

עיסאווי פריג': לא העברתי.

<חן בר-יוסף: לא העברת, למרות שאנחנו מניחים שהיתה לך את היכולת להעביר, הספק שאצלו אתה עובד יכול לחטוף עד 10,000 שקלים.

עבד אל חכים חאג' יחיא: הספק יפטר אותך.

עיסאווי פריג': הספק, לא אני.

איתן כבל: מי שאתה רוצה להגן עליו לא כלול בתוך העניין.

איתן כבל: כבר קיימנו את הדיון הזה.

עבד אל חכים חאג' יחיא: יש לי הצעה: היות שאנחנו מדברים על משהו יותר רציני מאשר חשבונית, בואו נגדיר מה המסמכים שתדרשו?

עבד אל חכים חאג' יחיא: אני יודע שזה נמצא אחורה, אבל פה, בלי לחזור להקריא.

<גל נוי-אפרת: אין אפשרות לתת רשימה סגורה של מסמכים שנדרשים לצורך הוכחה של הפרה של הוראה של כל אחת מהעבירות לפי החוק הזה.

<גל נוי-אפרת: אין אפשרות כזאת, זה לא מקובל בשום דבר חקיקה שאני מכירה שקובע סמכות פיקוח.

<גל נוי-אפרת: זו סמכות רחבה לדרוש כל ידיעה ומסמך שרלוונטיים לאותה הפרה.

עבד אל חכים חאג' יחיא: את יכולה לתת לי שתיים–שלוש דוגמאות של המסמכים האלה?

<גל נוי-אפרת: זה יכול להיות חשבון גז, זה יכול להיות רשימת לקוחות שמחוברים לצובר – זה יכול להיות אלף ואחד דברים.

<גל נוי-אפרת: זה לא משהו שאנחנו יכולים לכתוב עליו רשימה סגורה, וזה לא מקובל.

עבד אל חכים חאג' יחיא: רשימת לקוחות – מה הכוונה שהוא ייתן לכם את רשימת הלקוחות?

עבד אל חכים חאג' יחיא: שהוא מוכר שחור?

<חן בר-יוסף: כן, למשל.

<חן בר-יוסף: שהגז לא ברח ובמקום שהוא ישמש את הציבור בישראל הלך ושימש להזין את אותם אנשים שאין להם בכלל רישיון ומספקים גז.

<חן בר-יוסף: הוא לוקח 20 טון בבית זיקוק, אבל רשימת הלקוחות שלו מראה שיש לו לקוחות רק ב-10 טון.

<חן בר-יוסף: מה עם 10 הטון הנוספים?

<חן בר-יוסף: למה הוא צריך אותם כשכל המשק פה מת לקבל קצת גז מבתי הזיקוק?

עבד אל חכים חאג' יחיא: והאנשים האלה, במיוחד ביישובים הערבים - - -

<חן בר-יוסף: מה זה קשור ערבים ויהודים?

<חן בר-יוסף: לצערנו, זה קורה בכל המגזרים.

עבד אל חכים חאג' יחיא: שמקבלים בבלונים – מאיפה ממלאים את הבלונים האלה?

<חן בר-יוסף: ממתקנים מסודרים למילוי בלונים.

<חן בר-יוסף: יש 21 או 22 כאלה בישראל.

עבד אל חכים חאג' יחיא: יש לי בלונים בבית שלי, ואני יכול לעבור מספק אחד לאחר או ממתקין אחד לאחר או ממחלק אחד לאחר.

עבד אל חכים חאג' יחיא: איך ידעו שהשם שלי ברשימה?

עבד אל חכים חאג' יחיא: או שאתה לוקח את השם של המחלק ואומר: הוא לקח טון בחודש הזה?

<חן בר-יוסף: הוא נותן לי רשימת כתובות.

עבד אל חכים חאג' יחיא: אני צורך גז; איזה ספק ייקח את הכתובת שלי כדי לדעת שאני צורך בחודש?

<חן בר-יוסף: איך אנחנו יכולים לדעת?

<חן בר-יוסף: זה לא מעשי.

עבד אל חכים חאג' יחיא: היום אשתי מרימה טלפון לאחד - הוא לא נמצא, ישר מתקשרת לשני.

<חן בר-יוסף: מה הבעיה?

<חן בר-יוסף: הוא ביצע מכירה בכתובת שלך.

עבד אל חכים חאג' יחיא: רשימת הלקוחות הזו, שאתה רוצה אותה און-ליין, זה אומר שאיפה שיש לו בניינים גדולים, יש לו את הצובר שלו – שם אתה יכול לדרוש מעשית.

עבד אל חכים חאג' יחיא: אבל אלה שמקבלים בלונים, איך תדרוש?

<חן בר-יוסף: מה זאת אומרת?

<חן בר-יוסף: יש לי חשבונית, מופיעה עליה הכתובת שלי עם שני הבלונים שלי.

עבד אל חכים חאג' יחיא: אני לא מחויב לאף אחד.

<חן בר-יוסף: מי זה אני?

עבד אל חכים חאג' יחיא: אני, הצרכן.

<חן בר-יוסף: אתה לא מחויב לאף אחד, אבל הספק שלך מחויב לחלוטין לדעת - - -

עבד אל חכים חאג' יחיא: בכל פעם יש לי ספק אחר.

<חן בר-יוסף: זה לא משנה.

<נחום יהושע: ברגע שיש לך שני בלונים של ספק מסוים, מבחינתו אתה הלקוח שלו.

עבד אל חכים חאג' יחיא: לקוח של מי?

עבד אל חכים חאג' יחיא: החודש קיבלתי מ-א', מחר מ-ב'.

<חן בר-יוסף: הוא מוציא חשבונית?

<חן בר-יוסף: אשתך התקשרה, הוא שאל אותה איפה היא גרה.

<חן בר-יוסף: הוא צריך להגיע אליך, צריך לשלוח את הבן אדם לכתובת.

<חן בר-יוסף: קיבלתי כסף בתאריך ככה וככה - חשבונית יש לו?

<חן בר-יוסף: הוא מדווח למס הכנסה אני מקווה.

<חן בר-יוסף: דרך אגב, מחר, חלילה, יש לך דליפה בבית, אתה מרים לו טלפון והוא צריך לראות שבכתובת הזאת הוא באמת סיפק גז, אחרת למה שהוא יבוא?

<חן בר-יוסף: שמישהו אחר יבוא.

<חן בר-יוסף: הוא צריך לטפל בך?

<חן בר-יוסף: הוא יגיד: למה אני?

<חן בר-יוסף: שמישהו אחר יבוא.

<חן בר-יוסף: אבל אז אתה אומר לו: יש לי חשבונית, אתה הספק שלי.

<חן בר-יוסף: זה גם ביטוח.

איתן כבל: אוקיי.

איתן כבל: סיימנו?

עבד אל חכים חאג' יחיא: ההצעה שלי היא לא ללכת על המקרה הראשון של 10,000 שקל אלא לעשות את זה מדורג, כך שנדע שעיסאווי זה עבריין - שזה חוזר על עצמו - ולא בכל מקרה.

איתן כבל: לא, זה לא ככה.

איתן כבל: אסביר לך.

איתן כבל: בן אדם אומר: יש לי 10,000 שקל למלא, אז כל פעם אגיע אליהם - - -

עבד אל חכים חאג' יחיא: אני מדבר על העיצום הכספי.

עבד אל חכים חאג' יחיא: ביקש מסמך היום ולא קיבל אותו, אז ישר 10,000 שקל.

עבד אל חכים חאג' יחיא: למה לא להתחיל עם 2,000, למשל?

עבד אל חכים חאג' יחיא: ופעם שניה ופעם שלישית.

<חן בר-יוסף: יש הפחתה על מקרה ראשון.

עיסאווי פריג': זה קנס מנהלי?

<חן בר-יוסף: זה קנס מנהלי.

<אביגיל כספי: זה עיצום כספי.

איתן כבל: חאג', זה לא נכון מה שאתם אומרים, מכיוון שזה לא תהליך שהוא מהרגע להרגע.

איתן כבל: יכול להיות שהוא גם לא יקבל את 10,000 השקלים בסוף.

איתן כבל: יכול להיות שבסוף הוא יגיד - - -

עבד אל חכים חאג' יחיא: - - - בכל דבר שהוא טכני לקבל 10,000 שקל.

איתן כבל: אבל זה לא נכון, זה לא על כל דבר טכני.

איתן כבל: אם הבן אדם כל שבוע נקרא – כנראה משהו לא בסדר אצלו.

עבד אל חכים חאג' יחיא: לכן אמרתי שזה מי שנקנס כל שבוע.

עבד אל חכים חאג' יחיא: מתחיל בעיצום קטן, ואז הוא יקבל את הקנס המלא.

עבד אל חכים חאג' יחיא: זה בדיוק מה שאמרתי.

איתן כבל: זה לא עובד ככה.

איתן כבל: ניתן לו 48 שעות, אני מוכן שיציג את זה תוך 48 שעות.

<חן בר-יוסף: רק לא כשיטה.

איתן כבל: אתה נותן להם להתנהל כשיטה.

<חן בר-יוסף: מגיע מפקח; לך הביתה, דבר אתי בעוד 48 שעות - - -

איתן כבל: עם "הוט" - - -

עבד אל חכים חאג' יחיא: לא, לא ידבר אתך.

עבד אל חכים חאג' יחיא: הוא אומר: תן לי את המסמך, אבל תביא לי אותו תוך 48 שעות.

<חן בר-יוסף: מי שייתן את כל המסמכים ויהיה לו רק מסמך אחד חסר – החברות מכירות אותנו, זה לא שמי שכל לו כל המסמכים אצלו ואחד חסר לו ניפול עליו ונגיד לו: לא, בכל זאת 10,000 שקל קנס.

<חן בר-יוסף: זה לא עובד ככה.

<חן בר-יוסף: יש סבירות גם בפיקוח וגם במינהל.

איתן כבל: בבקשה, גברתי.

<הדר זיו: אני מ"פזגז".

<הדר זיו: בנוגע לדרישה הזאת, שרשום שהדרישה היא מכל אדם - אין בעיה כשהוא פונה בשטח למחלק שלנו.

<הדר זיו: אבל אנחנו, ספק הגז למעלה, במגדל השן, אולי לא יודע על הדרישה.

<הדר זיו: אנחנו רוצים לקבל העתק מהדרישה הזאת של המפקח.

איתן כבל: אני חושב שהבקשה שלכם לגיטימית.

<יותם אדמי: אוסיף לאדוני, אם אותו מחלק, אותו אדם, לא נותן את המסמך, כמו שאמרו כאן קודם נכון, הקנס הולך לספק הגז.

<יותם אדמי: זו עוד סיבה להגיד.

איתן כבל: מה?

<יותם אדמי: אם בא מפקח מטעם מינהל הדלק והגז לאותו מחלק בשטח ואומר לו: ידידי, תביא לי מסמך כזה וכזה, והוא אומר: לא - אז הוא מטיל את העיצום על ספק הגז.

<יותם אדמי: בגלל זה חשוב שספק הגז יידע שהיתה פניה ולאפשר לו - - -

איתן כבל: קיבלתי, בסדר.

איתן כבל: אין ויכוח.

<יותם אדמי: חשוב המנגנון הזה שמאפשר לנו - - -

איתן כבל: אין ויכוח.

איתן כבל: אתה יודע שבעולם הספורט, שעיסאווי ואני מגיעים ממנו ואולי גם חאג', אוהדים עושים דברים והקבוצות חוטפות קנסות על ימין ועל שמאל.

עיסאווי פריג': חן, אתה יכול לחיות עם 7,500 שקל?

<חן בר-יוסף: הוא מתחיל ב-7,000 ואתה כבר עלית ל-7,500?

<חן בר-יוסף: יש הפחתה של 30% על מי שזו פעם ראשונה שלו.

עיסאווי פריג': אין הפחתות - - -

איתן כבל: יש הפחתה.

איתן כבל: אם זו פעם של מישהו, הוא מקבל הפחתה של 30%.

עיסאווי פריג': למה לא עושים מדרג?

איתן כבל: לא, אני לא מקבל את זה.

איתן כבל: אגיד לך משהו, במגזר אצלכם אתם צריכים להיות יותר ערניים לעניינים האלה.

איתן כבל: בבקשה.

<מאיר לפלר: אני נציג "אמישראגז".

<מאיר לפלר: דווקא בהמשך לדברים שאמר היושב-ראש, הנושא של הבטיחות, אין ספק שהוא חשוב לא פחות מהתחרות.

<מאיר לפלר: לפני פחות משנה עברו תקנות העבירות המנהליות (קנס מנהלי – בטיחות בגפ"מ), והסכומים שם על עבירות בטיחות, שהן עבירות קשות, הם נמוכים בהרבה.

<מאיר לפלר: על עבירה של מילוי גז במיכל של ספק אחר, שזו תופעת החאפרים – אני גם יכול להפנות לדברים של גל נוי-אפרת בישיבה, כשביקשו להעביר את החוק – הסכומים שם הם 1,250 שקלים - - -

<גל נוי-אפרת: בעד כל מיכל.

<מאיר לפלר: בעד כל מיכל, נכון.

<גל נוי-אפרת: אז אם אנחנו תופסים 60 מכלים – שזה מה שקורה בדרך כלל - מכפילים את זה.

איתן כבל: מה אדוני מייעץ לנו?

איתן כבל: שנתקן את זה שם?

<מאיר לפלר: אני חושב שהסכום של 10,000 שקלים על אי-מסירת מסמך – וכל ההסברים שאנחנו אומרים לא רשומים בחוק - - -

איתן כבל: יקירי, אני תימני; שקל אחד לא מוריד לך.

<מאיר לפלר: אנחנו בכל זאת חושבים שצריך לשקול מחדש וכן לשים לב למה שקורה בחקיקה.

<מאיר לפלר: חבר הכנסת פריג' הפנה פה לסכומים שהם בחוק העונשין שהם אחרים לגמרי.

איתן כבל: השוק שאתם באים ממנו, שוק הגפ"מ – אני מסתובב בכנסת הרבה שנים ועוסק בהרבה חוקים, עד שהצלחתי להגיע אליו סוף סוף.

איתן כבל: שנים גם קיבלתם את ההגנה של משרדי הממשלה.

איתן כבל: נגמר; הגיעה מערכת חדשה, מנהלים חדשים, שרים חדשים.

איתן כבל: וגם הציבוריות הישראלית - לצערנו יש גם תאונות רבות, שהן פועל יוצא שהוביל לכל הדברים האלה.

איתן כבל: אם היה הנס היה ולא היו נגרמות התאונות אז יכול להיות שהיינו ממשיכים לחיות בתוך - - -

עיסאווי פריג': אנחנו מדברים על משהו אחר.

איתן כבל: אמרתי כל שוק הגפ"מ; בכלל ההתעסקות אתו, לא רק במוקד של בטיחות, ואז כבר פתחנו הכול.

<אביגיל כספי: רק אשלים את התשובה לחבר הכנסת.

<אביגיל כספי: בשיחת ההכנה שעשיתי עם עורך דין נוי-אפרת שאלתי אותה האם יכול להיות שספק גז יכול להיות יחיד.

<אביגיל כספי: היא אמרה לי שספק גז יכול להיות יחיד, למרות שיש חובה שספק גז יפעל לפי רישיון – אמנם לא בחוק ההסדרים במשק המדינה אלא בחוק הגז (בטיחות ורישוי).

<אביגיל כספי: היא אמרה שיכולים להיות יחידים, ובעקבות זה הוספנו הוראות לגבי יחידים.

<אביגיל כספי: כלומר, חלק מההוראות היו קיימות וחלק מההוראות - - -

עבד אל חכים חאג' יחיא: יחידים בלי רישיון?

<חן בר-יוסף: יחיד די עשיר.

עבד אל חכים חאג' יחיא: שיוכל גם לשלם קנסות.

עיסאווי פריג': ספקי הגז, יודעים מי הם.

עיסאווי פריג': יש ארבעה–חמישה.

<חן בר-יוסף: ספקי גז יש למעלה מ-20.

עיסאווי פריג': ארבעה חזקים ו-16 קטנים?

<גל נוי-אפרת: לפי חוק הגז (בטיחות ורישוי) בנוסחו היום יש אפשרות גם ליחיד לקבל רישיון ספק גז.

<גל נוי-אפרת: בפועל כל בעלי רישיונות ספק גז הם תאגידים.

<גל נוי-אפרת: בחוק החדש, שאנחנו שוקדים על הכנתו, אנחנו מבקשים להגביל את זה רק - - -

איתן כבל: זה כשהחמור של המשיח יגיע יהיה אחד - - -

עיסאווי פריג': מתוך ה-20, יש ספקי גז ערבים?

<חן בר-יוסף: יש הרבה ספקי גז ערבים.

<חן בר-יוסף: יש בירושלים, יש בצפון.

עיסאווי פריג': תקרא את סעיף (ד).

איתן כבל: "עיצום כספי לפי סעיף קטן (א)(1) ו-(2) יוטל בשל כל הפרה שביצע ספק גז כלפי כל צרכן גז כאמור באותו סעיף קטן.

איתן כבל: "

עיסאווי פריג': על כל צרכן.

עיסאווי פריג': אם יש 1,000 צרכנים כפול 10,000 שקלים – הלך עליהם.

<גל נוי-אפרת: לא, זו הפרה על כל צרכן.

<אביגיל כספי: הם מפנים: "עיצום כספי לפי סעיף קטן (א)(1) ו-(2)", ואז זה אמנם סכום של 25,000, אבל זה שתי הפרות שהתקשר או הציע הטבות בניגוד לסעיף 17א(א) או סירב סירוב בלתי סביר לתת לו שירות.

<אביגיל כספי: ההוראה כלפי כל צרכן, לדעתי, קיימת גם בנוסחו של החוק היום.

עיסאווי פריג': זה לא סכום - - -

<חן בר-יוסף: רק שנבין – זה לא רק סכום, זה גם אירוע.

<חן בר-יוסף: 18א(1) זה אירוע שבו ספק גז, שכרגע הבניין הודיע לו: נא לעזוב פה, פונה לדייר אחד או שניים.

<חן בר-יוסף: נניח שהספק החדש הצליח לשכנע 50% מהדיירים בשיטה שעברה פה בוועדה, ולמרות שחצי שנה אסור לספק הישן לפנות אליהם - פנה לדייר והחתים אותו שיעזוב את הספק החדש שכרגע נכנס.

<חן בר-יוסף: זו שיטה להרוס תחרות, ועל זה יש 25,000 שקלים קנס.

עיסאווי פריג': ואם יש 100 דיירים בבניין?

<חן בר-יוסף: הוא לא צריך להחתים את ה-100.

<חן בר-יוסף: הוא יחתים שלושה ויהרוס את - - -

עיסאווי פריג': הוא ישלם את הקנס על כל ה-100.

<חן בר-יוסף: כן.

<חן בר-יוסף: הוא הרס את התחרות.

<חן בר-יוסף: ודאי.

עיסאווי פריג': אז הוא יסגור את ה- - -

<חן בר-יוסף: הוא לא סוגר.

<חן בר-יוסף: אלה שעושים את זה, לצערנו - - -

עיסאווי פריג': איתן, זו נקודה מאוד חשובה.

עיסאווי פריג': הסכומים כאן מטורפים, אני לא קולט את זה.

עיסאווי פריג': 25,000 שקל לכל צרכן; ואם בבניין יש 100 צרכנים הלך על החברה?

<חן בר-יוסף: לא, הלך על כל תהליך התחרות במשק.

<חן בר-יוסף: זה הרבה יותר גרוע מאשר הלך על החברה.

<חן בר-יוסף: אסור לו לפנות אליהם במשך חצי שנה, והוא בכל זאת פנה כדי להוציא - - -

עבד אל חכים חאג' יחיא: חצי שנה אסור לו לפנות או אסור לו לעבור?

איתן כבל: אתה לא מבין?

איתן כבל: אין ברירה, כי אם לא – זה מעקר את כל החקיקה שעשינו.

איתן כבל: אז איזו תחרות תהיה?

איתן כבל: מה זה, זה כלום לעומת הפגיעה.

עבד אל חכים חאג' יחיא: זאת אומרת, אחרי שישה חודשים שעברו לחברה אחרת הוא מתחיל לפנות, מתחיל לשכנע.

עבד אל חכים חאג' יחיא: ייקח לו עוד כמה חודשים.

איתן כבל: צריך יותר מזה.

<חן בר-יוסף: אם הוא מציע הצעה אטרקטיבית, הוא יכול לגמור את זה בתוך שבוע.

<חן בר-יוסף: אני מזכיר: רק חברה אחת מנועה מלהיכנס לבניין, כל שאר החברות – הבניין פתוח בפניהם.

<יותם אדמי: אדוני היושב-ראש, אני רוצה לחדד איזושהי נקודה לגבי מה שחן אמר.

<יותם אדמי: ברור לגמרי שהמקרה שחן נתן כאן כדוגמה הוא באמת המקרה שהתכוונו אליו – מישהו שהודיעו לו, וברור לגמרי שההודעה היתה כדין, ואחרי כמה שבועות הוא הציע ואמר.

<יותם אדמי: הוא לא בסדר והוא צריך לחטוף חזק – וכל אחד יגיד מה זה חזק.

<יותם אדמי: הבעיה היא שהמקרים שנתקלים בהם הם לא כאלה, או לפחות מרביתם הם לא כאלה.

<יותם אדמי: מדובר על מקרים שבהם היתה כביכול החלפה של ספק גז, ובא מישהו וטוען שהחתים, אבל מסתבר שהחתימות לא תקפות.

<יותם אדמי: אז אומר הספק השני: סליחה, לא נתת לי בכלל הודעה תקפה - -

עיסאווי פריג': יש תהליך משפטי.

<יותם אדמי: - - אז אני עוד יכול לדבר עם הלקוחות, כי זה לקוחות שלי.

<חן בר-יוסף: לא דיברת אתם 15 שנה, מה נזכרת לדבר אתם עכשיו?

<חן בר-יוסף: על פניו, אם ההודעה לא תקפה – המעבר לא בוצע.

<חן בר-יוסף: תקרא למשטרה ותמנע את המעבר.

<יותם אדמי: המשטרה לא מתערבת בסכסוכים מהסוג הזה.

<גל נוי-אפרת: כל מקרה נבחן לגופו.

<גל נוי-אפרת: אתם יודעים היטב שבמקרים שבהם ההודעה לא היתה תקינה אנחנו לא משתמשים בסמכות של הטלת העיצום.

<יותם אדמי: רגע, אסיים את דבריי.

<יותם אדמי: אני לגמרי סומך על שיקול הדעת של חן ושל גל, של האנשים שנמצאים עכשיו, שהם אנשים רציניים שבוחנים את הדברים.

<יותם אדמי: אבל מה לעשות, לא מאחל לכם שכל תקופת תחולתו של החוק תהיו בתפקידים שלכם.

<יותם אדמי: זה כנראה ישתנה, וגם הטבע משתנים.

<יותם אדמי: לדעתי, חשוב לשים לב שלא נעשית פה ענישה חזקה מדי - נגעו בזה קודם חברי הכנסת - כי המקרים הם לא מקרים של שחור-לבן.

עיסאווי פריג': הכוונה היא רק לצוברים.

<חן בר-יוסף: כן.

עבד אל חכים חאג' יחיא: לא, היא פתוחה, היא כללית.

<חן בר-יוסף: זה ממש רק לצוברים או מרכזיית גז.

<חן בר-יוסף: אבל הכוונה היא לבניין מרכזי עם מערכת אחת.

<חן בר-יוסף: זה לא בלון.

<מאיר לפלר: זה יכול להיות גם כמה בניינים שמתחברים לאותו צובר.

<מאיר לפלר: אתם מכירים את זה, אנחנו מתנהלים מולכם בעניינים האלה.

<מאיר לפלר: זה נכון, המקרים האלה - - -

איתן כבל: מה הדאגה שלכם אם תהיו בסדר?

<מאיר לפלר: בדיוק מה שאמר חברי – המקרים הם לא מקרים מובהקים שבהם - - -

איתן כבל: שווה לפעמים לבצע הפרות, אתם לא מבינים?

<מאיר לפלר: לא, זה לא נכון.

איתן כבל: כן, מעניין.

<מאיר לפלר: ממש לא.

<מאיר לפלר: המקרים הם מקרים שבהם יש ספק.

<מאיר לפלר: יש מקרה שאני מכיר, וגם אחרים שנמצאים פה, שתלוי כרגע בבית-המשפט, שקיבלנו את עמדת מינהל הגז מה נחשב תקין ומה לא תקין, וחברת גז אחרת חלקה על כך ואמרה: מבחינתי נתתי הודעה תקפה.

<מאיר לפלר: צריך להבין, יכולים להיות שלושה או חמישה בניינים שמחוברים לאותו צובר ואנחנו יכולים להגיע למספרים מאוד גבוהים של צרכנים.

<מאיר לפלר: כמובן שצריך להגביל את הסמכות של הרגולטור לעיצום כספי.

<מאיר לפלר: אני מעריך שלא היתה פה כוונה לתת קנסות - - -

איתן כבל: תודה.

איתן כבל: כן, גברתי.

<אלה פרטוש: אני יועצת משפטית של חברת "מרכז הגז".

<אלה פרטוש: אנחנו חברה קטנה, ואני לא חושבת שיש מישהו פה באולם – כל מי שמעורב - שלא מכיר ולא יודע את המאבקים שלנו.

<אלה פרטוש: יש חשיבות עליונה לעיצומים הכספיים ואין שום הרתעה.

<אלה פרטוש: קולנו לא נשמע, אנחנו נדרסים ונרמסים.

עיסאווי פריג': זה לא גבוה מדי?

<אלה פרטוש: זה לא גבוה מדי, אדוני.

<אלה פרטוש: אני חושבת שזה אפילו נמוך מדי, כי אנחנו לא מצליחים לנהל תחרות.

איתן כבל: אתה כל הזמן חושב על אחמד את אחמד מכפר קאסם.

איתן כבל: אני אומר את זה ברצינות.

איתן כבל: הראש שלכם הוא על ההוא שנוסע בטנדר ואומר: מה אתה רוצה?

איתן כבל: אבל זה לא הטנדר.

<אלה פרטוש: צריכה להיות סנקציה רצינית כדי שהחברות הגדולות - -

איתן כבל: זו האמת.

<אלה פרטוש: - - ייקחו עוד דקה אחת של מחשבה, ולפני ששולחים את הסוכן לעבור, להחתים ולטרפד הם יחשבו פעמיים.

איתן כבל: שמעת מה אמרה פה הממונה על ההגבלים.

איתן כבל: היא דיברה בשפה שמעטות נשמעו כאלה על-ידי איש המערכת הציבורית; דיברה בשפה מאוד בוטה.

איתן כבל: אין לי עניין אישי, בסך הכול אלה שליחים, זה לא שיש לי משהו מולם.

איתן כבל: תבין, זה קרב של לוחמה בשטח בנוי – חדר-חדר, הם נלחמים איפה שהם יכולים.

איתן כבל: הם צריכים להביא הישג.

איתן כבל: כל סעיף שהם מקטינים אותו, שהם מורידים אותו, שהם מצליחים לשכנע – זה לא עובד כך.

עיסאווי פריג': כמה עברו בצוברים?

איתן כבל: שום דבר לדעתי.

<חן בר-יוסף: כל הזמן עוברים.

<חן בר-יוסף: סדר גודל של 300 בניינים בשנה.

<אלה פרטוש: קשה מאוד לעבור.

עיסאווי פריג': החוק האיץ את המעבר?

איתן כבל: עוד לא התחלנו.

<חן בר-יוסף: החוק מינואר?

<חן בר-יוסף: זה לא כל כך קל, זה מה שהחברות העידו אתמול.

איתן כבל: גם החוק שהעברנו – הם הצרו את הקשית והם עושים צרות לא קטנות לחברות.

איתן כבל: אני מקבל תלונות מאזרחים כבר עכשיו, שעל פי החוק - - - תבין, העוצמה שלהם היא כזו שאתה לא יכול לדמיין אותה, וזו לא חברה אחת או שתיים.

איתן כבל: בנסיבות האלה לגופים קטנים קשה מאוד, קשה מאוד מאוד.

איתן כבל: זה לא פשוט, לא שחור-לבן.

איתן כבל: זה לא שיח של מסכנים.

איתן כבל: בואו נאשר את הדברים.

<אביגיל כספי: סעיפים קטנים (ב), (ג) ו-(ד) אושרו בתחילת הישיבה.

איתן כבל: אישרנו אותם ואין צורך לפתוח אותם.

איתן כבל: בואו נתקדם.

<גל נוי-אפרת: בסעיף 18א הקראתי את (א) ו-(ב).

<חן בר-יוסף: זו הפרוצדורה שבה מתריעים.

איתן כבל: כשאתה רוצה להטיל את העיצום הכספי יש פרוצדורה, איזה תהליך אתה עובר עד שאתה רואה את 10,000 השקלים האלה.

<יורם טמיר: איפה נכנס התיקון להודיע לספק הגז?

<יותם אדמי: כן, כי זה אושר בלי שהתייחסנו לצורך לתקן ולהודיע - - -

איתן כבל: ביקשתי להוסיף שההודעה תינתן גם לספק הגז.

איתן כבל: כשאתה נותן לפקח, עותק יישלח לספק.

עיסאווי פריג': זה חשוב.

<גל נוי-אפרת: רגע.

<גל נוי-אפרת: אני מניחה שהכוונה היא שהטלת עיצום על ספק תותנה בכך שהמסמך נדרש גם ישירות ממנו.

איתן כבל: לא לא - - -

עיסאווי פריג': התהליך לידיעת הספק.

<גל נוי-אפרת: לא כל דרישה לכל עובד בחברה צריכה להגיע גם עותק לספק, אבל אם נרצה להשתמש בסמכות שלנו להטיל עיצום כספי על הספק – נצטרך קודם כול לדרוש ישירות ממנו את המסמך.

<גל נוי-אפרת: אבל לא כל דרישה לכל עובד צריך לשלוח לספק.

עבד אל חכים חאג' יחיא: כל דרישה שכרוכה בעיצום כספי.

עיסאווי פריג': אל תקשו.

<חן בר-יוסף: אסביר את התהליך.

<חן בר-יוסף: מגיע מפקח לסוכנות.

<חן בר-יוסף: חברות הגז לא עובדות רק עם המשרדים הראשיים, הן עובדות בסוכנות.

<חן בר-יוסף: מגיע מפקח לסוכנות ודורש נתונים, דורש מסמכים.

עיסאווי פריג': תיידעו את הספק.

<חן בר-יוסף: מיידעים את הספק שאנחנו הולכים להגיע לסוכנות.

<חן בר-יוסף: דרך אגב, לפעמים יש גם ביקורות פתע.

<חן בר-יוסף: מה הוא יעשה?

<חן בר-יוסף: הוא יגיד לו: אל תדבר אתי, שלח מסמכים לתל-אביב ואחר כך אדבר אתך.

עבד אל חכים חאג' יחיא: לא לא, אתה תודיע לספק - - -

<חן בר-יוסף: אני מבקש נתונים ואני אמור לקבל נתונים – המפקח.

עבד אל חכים חאג' יחיא: אתה תודיע לספק שביקשת מהסוכנות מסמך א' והוא לא מסר.

עבד אל חכים חאג' יחיא: אם הוא מסר לך, אתה לא צריך להודיע.

<חן בר-יוסף: ולא קיבלתי, ומכיוון שלא קיבלתי, נא להעביר לי אותו מידית.

איתן כבל: סליחה, אני מסכם את זה.

<לאה ורון: רגע, חבר הכנסת כבל.

<לאה ורון: לאן ייכנס עניין שהתווסף, שיישלח עותק לספק הגז?

<גל נוי-אפרת: אנחנו מתנגדים להוסיף את הדרישה לשלוח עותק על כל דרישה לקבלת מסמך מכל אחד.

<גל נוי-אפרת: רוצים שרק העיצום על הספק - - -

איתן כבל: כשהפקח נותן למזכירה או לא חשוב מי את ההודעה שבגינה עלול להיות קנס כספי.

<אביגיל כספי: אתה מדבר על ההודעה על כוונת חיוב?

איתן כבל: לא לא - - -

<אביגיל כספי: על הדרישה?

איתן כבל: בוודאי.

עבד אל חכים חאג' יחיא: דרשתי מסמך א' – לא קיבלתי אותו.

עבד אל חכים חאג' יחיא: אני מבקש להעביר אותו אלי.

עבד אל חכים חאג' יחיא: הגעתי לסוכנות, ביקשתי מהם, הם לא נתנו לי, אז תעביר לי – אתה, הספק.

עבד אל חכים חאג' יחיא: אם הוא לא מעביר - - -

איתן כבל: זה אל"ף-בי"ת.

<גל נוי-אפרת: אני לא חושבת שאנחנו צריכים להבהיר דבר בנוסח כי כבר עכשיו סעיף קטן (ב) מנוסח כך: "לא מסר ספק גז מסמך לפי דרישה של מפקח" – כלומר, הדרישה של מפקח במקרה הזה היתה כלפי הספק.

<גל נוי-אפרת: ורק במקרה הזה יש סמכות להטיל עליו עיצום.

עבד אל חכים חאג' יחיא: אבל בחוק העיקרי - - -

<גל נוי-אפרת: יש סמכות להטיל עליו עיצום.

<גל נוי-אפרת: לא מקובל בשום דבר חקיקה שדרישה של מפקח מגורם כלשהו, צריך לשלוח עותק להנהלה.

<כרמל פלדמן אבוטבול: השאלה היא מה המטרה.

<כרמל פלדמן אבוטבול: אתן לך את המסמך, למה את צריכה להטיל עיצום?

עבד אל חכים חאג' יחיא: הפקיד הזוטר, מבחינת

עבד אל חכים חאג' יחיא: כם, הוא הספק כי הוא בשליחותו, מהצד שלו.

<גל נוי-אפרת: לא.

<גל נוי-אפרת: הסמכות שלנו לדרוש מסמכים היא רחבה, היא יכולה להיות לאחרון העובדים בחברה, ואנחנו לא חושבים שנכון להתנות אותה במשלוח עותק מהדרישה הזאת להנהלה.

עבד אל חכים חאג' יחיא: אמרנו שכל מסמך שדרשתם ובגלל שאתם לא מקבלים אתם הולכים לעשות עיצומים כספיים – הדרישה שלכם תופנה לספק עצמו במשפט כזה: ביקשתי מהסוכנות שלך - - -

<גל נוי-אפרת: זה מקובל עלינו.

<גל נוי-אפרת: זה כבר כתוב בסעיף.

<חן בר-יוסף: "לא מסר הספק".

עבד אל חכים חאג' יחיא: לא מסר הספק כי ביקשת רק - - -

איתן כבל: חן, חאג' - - -

עבד אל חכים חאג' יחיא: לא ביקשת ישירות, אז הוא לא מסר.

איתן כבל: סליחה, סליחה.

איתן כבל: קודם כול, אני רוצה להבהיר: עצם העובדה שאנחנו מנהלים בינינו את הוויכוח – סימן שזה לא ברור.

איתן כבל: אתה יכול לנסות לשכנע אותי מאה פעם, אבל זה לא יעזור, אנחנו לא מבינים את זה כך.

איתן כבל: לכן אני מבהיר את זה בצורה ברורה.

איתן כבל: לא מעניין אותי, זה מה שאני רוצה שיהיה: כשהפקח פגש את המזכירה או לא חשוב מי מאותם גורמים של החברה ונותן בקשה סביב עניין שעלול להיות בו עיצום כספי - - -

<לאה ורון: לפי סעיף 17(2): "לדרוש מכל אדם הנוגע בדבר למסור לו כל ידיעה או מסמך - - -".

איתן כבל: נכון, ואני מבקש שעותק יישלח לספק.

<חן בר-יוסף: מאוד חשוב להבהיר: לא כל בקשה נשלח עותק לבעלים, זה בלתי אפשרי.

עיסאווי פריג': למה?

עיסאווי פריג': למה?

<חן בר-יוסף: כי אתה עובד עם בן אדם.

<חן בר-יוסף: הוא נותן לך שני מסמכים, ואתה אומר לו: תן לי גם את זה.

<חן בר-יוסף: ברגע שיש סירוב, אי-הגשת המסמך, הוא אומר: לא, אין לי, מה פתאום, תשכח מזה – לא משנה מה, הוא מסרב או לא נותן את המסמך - בשלב הזה, לפני שנוציא לספק 10,000 שקל קנס נודיע לספק שהסוכן מטעמו, שלוחו, לא העביר את המסמך, עליך להעביר את המסמך.

<חן בר-יוסף: לא מראש כל הבקשות.

איתן כבל: מקובל.

<אביגיל כספי: מבחינת הנוסח, האם ברור מ"לא מסר ספק גז"?

<אביגיל כספי: הרי מדובר פה על שני דברים שונים; בסעיף 17י מדובר על הסמכות של הפקח לדרוש את המסמך; בסעיף קטן 18א(ב) מדובר על זה שספק הגז לא מסר.

<אביגיל כספי: השאלה היא מתוך זה משתמע שברגע שפונים לספק - - -

<גל נוי-אפרת: אנחנו לא מתנגדים להוסיף בנוסח הבהרה שהדרישה של מפקח תהיה לספק.

<גל נוי-אפרת: אם זה מה שיניח את דעת - - -

<מאיר לפלר: כן, כדי שזה יהיה ברור שגם אנחנו מיודעים.

<גל נוי-אפרת: בסדר.

<גל נוי-אפרת: לפי דעתי זה מובן מהנוסח הנוכחי.

<לאה ורון: לאן את מוסיפה את הדרישה?

<גל נוי-אפרת: לסעיף קטן (ב): "לא מסר ספק גז מסמך לפי דרישה של מפקח" כלפי הספק.

<אביגיל כספי: אבל זו כפילות, כי אם הוא לא מסר לספק - - -

<גל נוי-אפרת: לדעתי זה מיותר.

<יורם טמיר: יש לי הצעה יותר טובה.

<יורם טמיר: בסעיף (2): "לדרוש מכל אדם הנוגע בדבר, ובלבד שהודיעו לספק הגז".

איתן כבל: לא, זה לא מה שהוא רצה.

איתן כבל: אתה לא אתנו.

<מאיר לפלר: אולי מה שצריך להוסיף זה: "לא מסר ספק גז מסמך לפי דרישה של מפקח, בניגוד להוראות סעיף 17ז(2)" ובלבד שהודעה שנמסרה לאדם נמסרה גם לספק הגז "רשאי המנהל להטיל - - -".

<מאיר לפלר: כי אנחנו רוצים לדעת שפניתם, אנחנו לא רוצים שתהיה פרשנות יצירתית, שיגידו: סוכן הוא שלוח שלך ואתה מוחזק כמוהו.

<מאיר לפלר: תיידעו אותנו.

<מאיר לפלר: אנחנו רוצים לתת לכם את המסמך, רק תודיעו לנו.

<הדר זיו: השאלה היא מה המטרה – לתת את המסמך או עיצומים.

<אביגיל כספי: אני חושבת שזה עניין של מדיניות אכיפה.

<אביגיל כספי: זאת אומרת, ברגע שהרגולטור מוציא הודעה על כוונת חיוב ואומר שלא העבירו את המסמכים, ואז מגיעה זכות הטיעון והספק אומר:

<אביגיל כספי: אבל זה נמצא רק בסוכנות שלי והדרישה לא הגיעה אלי - אני חושבת שהעיצום הכספי יבוטל.

<מאיר לפלר: אבל זה עניין של שיקול דעת, ואנחנו לא רוצים לקחת את הסיכון הזה.

איתן כבל: אני רוצה לסכם.

איתן כבל: חן וגל, זה עניין ניסוחי.

איתן כבל: הבנתם את העיקרון שאנחנו מדברים עליו; הנחת העבודה היא שברגע שהפקח ביקש את המסמך ולא קיבל אותו ואז עלול להתגלגל עניין שבסופו יהיה עיצום כספי, הפקח או מי מטעמכם צריך להוציא הודעה לספק ולומר שביום זה וזה הוצאה דרישה לסוכנות או למזכירה, ולצערנו לא נענתה כפי שהחוק מחייב.

איתן כבל: אנחנו מביאים לתשומת ליבך שבמידה שלא – יתחיל תהליך של הפעלת הסעיף.

איתן כבל: זה הכול.

עבד אל חכים חאג' יחיא: העיקרון הוא שלא מענישים אם לא מזהירים.

עיסאווי פריג': זה מקובל, זה משכנע.

איתן כבל: פה זה אפילו יותר מזה.

איתן כבל: זה לא מזהירים, הספק, וזה קורה הרבה, שפתאום מקבלים הודעה שלא ידעו שהיא שקיימת ויכול להיות שזה היה נפתר בשניה.

איתן כבל: אפילו יכול להיות שהעובד ההוא התפטר יומיים אחרי שקיבל הדרישה ולא רצה לתת – אלה דברים שקורים.

<יותם אדמי: או המזכירה החליטה להיות אבו עלי ולא לתת את המסמכים.

איתן כבל: אפשר לתת אלף ורסיות.

<אביגיל כספי: אפשר להוסיף לסעיף קטן (ב) הוראה שלפיה לא יוטל עיצום כספי על פי סעיף קטן זה אלא אם כן דרישת המסמך כאמור בסעיף 17י נמסרה.

<אביגיל כספי: אבל אני לא יודעת – היא נמסרה לספק הגז?

<אביגיל כספי: אבל ההפרה היא "לא מסר ספק גז".

<אביגיל כספי: אני חוזרת ללופ, כי אז מי מוגדר ספק הגז?

<אביגיל כספי: למי נמסרה הדרישה הנוספת?

איתן כבל: לספק הגז.

<אביגיל כספי: אז במה זה שונה מ"לא מסר ספק גז"?

<חן בר-יוסף: נכון, זה מופיע כבר בנוסח.

איתן כבל: חברים, זה שזה מופיע זה יפה, כי אתה הבנת את זה, חן.

איתן כבל: העובדה היא שאנחנו פה לא בדיוק הבנו את זה.

איתן כבל: תמצאו לזה את התשובה הניסוחית.

<אביגיל כספי: למנהל?

<אביגיל כספי: אבל ההגדרה של המנהל היא הגדרה של חן.

איתן כבל: לא התכוונתי.

איתן כבל: אין לי בעיה שיהיה כתוב פעם נוספת "ספק".

איתן כבל: יש הוראה עליונה מה הוא הספק - - -

<אביגיל כספי: "אלא אם כן דרישת המסמך כאמור ב-17י נמסרה לספק הגז" – לכאורה, לפי זה, הפקח יכול לשלוש את הדרישה שלו לסוכנות.

<אביגיל כספי: רואים את הסוכנות כזרועו הארוכה של ספק הגז.

איתן כבל: זו בדיוק הנקודה.

איתן כבל: בפעם הראשונה שהוא מקבל את זה, זה יכול להיות עם הסוכנות, אבל בסוף, אם לא קיבל את המסמך, הוא מעביר את זה להנהלה הראשית.

<אביגיל כספי: אז אני חושבת שאולי צריך להגדיר ספק גז בצורה יותר קונקרטית.

<אביגיל כספי: כלומר ללכת להגדרה של ספק גז בסעיף 14 ולהגדיר ספק גז בצורה כזאת שיהיה ברור שספק הגז הוא רק הנהלת החברה ולא להשתמש ב"ספק גז" בשני מינוחים שונים.

<אביגיל כספי: אולי הפתרון הוא להגדיר את ספק הגז בצורה יותר מצומצמת.

<אביגיל כספי: איזו הגדרה אתם מציעים ל"ספק גז"?

<אביגיל כספי: כי אי אפשר להשאיר את זה ככה.

<גל נוי-אפרת: אפשר לכתוב: "מי שקיבל רישיון ספק גז לפי חוק הגז".

<אסף קזקוב: עולה שאלה מה יהיה הכוח של המפקח בשטח אם הוא יודע שלא משנה מה, אחרי הדרישה של המפקח הוא יצטרך לבקש מחברות הגז פעם שניה.

איתן כבל: על זה נאמר:

איתן כבל: נהפוך הוא.

איתן כבל: הכוונה פה היא הפוכה.

איתן כבל: הנחת העבודה היא שכולם בסך הכול בסדר.

איתן כבל: הוא אומר שאין לו את המסמך, הוא לא יכול לתת אותו, אז הוא מעביר את הבקשה.

איתן כבל: העניין הוא שלפעמים העובד עצמו יכול לגרום נזק לבעל הבית שלו בזה שהוא העלים ממנו את המידע הזה.

איתן כבל: זה קורה לא פעם ולא פעמיים.

איתן כבל: הוא לא נותן לו את הדרישה פעמיים, בסך הכול הוא מעביר העתק.

איתן כבל: זה הכול, לא צריך לעשות מזה יותר ממה שזה.

איתן כבל: אפשר לשלוח את ההודעה אפילו במייל.

איתן כבל: מה כל כך מסובך?

<חן בר-יוסף: זה מפקחים בשטח, זה לא מייל.

עיסאווי פריג': הוא הולך לקבל 10,000 שקל.

<אסף קזקוב: עולה פה עניין שלפעמים צריך מידע בשטח באופן מידי, חן.

איתן כבל: הוא לא צריך להעביר את זה להנהלה הראשית באותו רגע.

<אסף קזקוב: טוב, בסדר.

איתן כבל: תאמין לי, אתה נכנס פה לעולמות תוכן לא לעניין.

<אביגיל כספי: אבל אני חושבת שאי-אפשר להשאיר את זה בצורה אמורפית בנוסח.

<אביגיל כספי: אם אמרנו שניקח הגדרה אחרת לספק גז, שיהיה ברור מי אותו ספק גז שמדובר עליו - - -

<גל נוי-אפרת: אנחנו מוכנים להריץ את זה.

<מאיר לפלר: מבחינתנו אנחנו מתנהלים עם פקח, אנחנו רק רוצים לדעת שביקשתם.

<מאיר לפלר: יכול להיות שלנו יש את המסמך והם מחליטים, כי הם פוחדים - - -

<גל נוי-אפרת: אבל סיכמנו שלפני שנטיל עיצום על ספק נדרוש את המסמך ישירות ממנו.

<גל נוי-אפרת: זה מה שאנחנו עושים גם היום.

<מאיר לפלר: זה מה שאנחנו רוצים, לדעת שדרשת.

איתן כבל: איך זה עובד במערכות אחרות?

איתן כבל: למשל, בנושא של איכות הסביבה, אם אני נותן למנהל האדמיניסטרטיבי קנס, הרי אני לא שואל איפה המנהל והולך אליו לחדר ונותן לו.

<גל נוי-אפרת: אני לא יודעת לענות על השאלה איך זה עובד במקומות אחרים, כי אני עובדת במשרד האנרגיה.

<גל נוי-אפרת: אני חושבת שהגענו להסכמה - - -

<לאה ורון: ויש להניח שאת מדווחת למנהלים שלך.

<גל נוי-אפרת: הגענו להסכמה על התניית העיצום על הספק בדרישה ישירות מהספק, ואנחנו גם לא מתנגדים לשנות ההגדרה של ספק גז, לפי ההצעה של היועצת המשפטית של הוועדה, באופן כזה שתבהיר שמדובר במי שקיבל רישיון ספק לפי חוק הגז.

<קריאה: אבל זה ברור, זה בכלל לא הנקודה.

<יורם טמיר: אני ממרכז הגז.

<יורם טמיר: אינני משפטן, אבל נראה לי שבסעיף 17י, שאושר כבר, אם נכניס את התיקון ליד הדרישה: "לדרוש מכל אדם הנוגע בדבר למסור לו", ובלבד שהודיעו לספק הגז.

<גל נוי-אפרת: לא, אנחנו מתנגדים לזה.

<גל נוי-אפרת: זה בדיוק מה שאמרתי שהמשרד מתנגד לו.

איתן כבל: אתה חוזר ואומר את אותו דבר.

<יורם טמיר: אבל זה פותר את הבעיה.

איתן כבל: לא, זה לא פותר את הבעיה.

איתן כבל: כבר אמרת את זה, ואתה שוב חוזר.

איתן כבל: בבקשה, גברתי.

<ליז מונטיליו: אני מייעוץ וחקיקה פלילי.

<ליז מונטיליו: אני יכולה להגיד איך זה עובד במקומות אחרים.

<ליז מונטיליו: ברגע שהעיצום הכספי חל על בעל רישיון או על ספק הגז, ההנחה היא שכשכותבים את המכתב כלפי בעל הרישיון כותבים את זה למנכ"ל.

<ליז מונטיליו: גם אם מוסרים בפועל את המכתב למזכיר או למזכירה, יש הנחה שאם כתוב "לכבוד מנכ"ל החברה" – זה מגיע למנכ"ל החברה.

<ליז מונטיליו: בגלל זה אין לנו התנגדות לחידוד שהוועדה מציעה, אנחנו פשוט לא יודעות איך לכתוב משהו שבעינינו כתוב כבר עכשיו.

<ליז מונטיליו: בעינינו, אם כתוב: "לא מסר ספק גז", הכוונה היא שהולכים למנכ"ל של ספק הגז ואומרים לו: לא מסרת דרישה כזו וכזו.

עיסאווי פריג': לא, את מתארת פרשנות.

<ליז מונטיליו: זה בדיוק מה שרציתי להגיד: אם בעיניכם זה לא ברור וזה נתון לפרשנות, אין לנו בעיה.

<ליז מונטיליו: אבל נשמח לדעת - - -

<לאה ורון: תתייחסי לסעיף 17.

איתן כבל: אתם לא עזרתם לי, למרות שיכול להיות שאתם צודקים.

איתן כבל: הרי המנכ"ל לא עובד בכל המקומות, הוא מנכ"ל.

איתן כבל: הפקח פוגש את העובדים בדרך כלל, יכול להיות שזו בכלל סוכנות והוא מבקש מסמכים ולא נותנים לו.

איתן כבל: הפקח, שהיה בכלל בחדרה, לא נכנס לאוטו שלו ונוסע לתל-אביב כדי למסור את הבקשה שלו למנהל הגדול.

איתן כבל: מה שרציתי לדעת, לפי החקיקה, האם מסירה לעובד שלי – נניח שלאה ורון עובדת אצלי במפעל הגדול ונמסרה לה דרישה לעניין כזה או אחר, האם מבחינת החוק במקומות האחרים, עצם העובדה שמסרתי לה זה כאילו חל עלי?

איתן כבל: האם, כמו שאומרים בהרבה מקרים, אי-ידיעה אינה פוטרת?

איתן כבל: זו הכוונה שלי.

<אביגיל כספי: אתה שואל מה קורה בחוק הגנת הצרכן, למשל, שקבועים שם עיצומים כספיים.

<ליז מונטיליו: אני חושבת שהיושב-ראש שואל שאלה יותר רחבה כי היא נוגעת בכלל לדיני מסירה, אבל מההכרות שלי, כשאומרים "בעל רישיון שהוא תאגיד" הכוונה במסירה היא מסירה למישהו בכיר בתאגיד.

<ליז מונטיליו: זה כמו שתגידי שאני נכנסת ונותנת למנקה, אז זה כן נחשב או לא נחשב?

<ליז מונטיליו: לא, זה לא נחשב.

איתן כבל: לא, לא לזה התכוונתי.

<אביגיל כספי: הפער הוא בין מבצע העבירה לבין מי שנמסרת לו ההודעה על כוונת חיוב או אחר כך דרישת התשלום.

<אביגיל כספי: כלומר, יכול להיות שמי שביצע את ההפרה בפועל הוא מי שסימן את המוצרים וסימן את המחיר לא נכון.

<אביגיל כספי: ברור שדרישת התשלום תגיע ל"סופרגז" או לא לכל חברה אחרת.

<אביגיל כספי: כלומר, קיים פער בין מי שמבצע את ההפרה, שזה נגיד אותו עובד בסוכנות שלא מוסר לפקח את המסמכים, לבין מי שאחר כך יושת עליו העיצום הכספי, שזה ספק הגז.

<אביגיל כספי: אני חושבת שאדוני מתכוון לפער הזה.

איתן כבל: ליז, אתן לך דוגמה מנושאים שאנחנו מתעסקים אתם פה.

איתן כבל: מגיעים מפקחים ל"שופרסל" או לאחת מרשתות השיווק.

איתן כבל: נמצא שלא פעלו לפי הכללים.

איתן כבל: מבחינתו של המפקח, הוא לא אומר שהוא פותח את הספר ומסתכל מי בעלי המניות או מי המנכ"ל של הרשת.

איתן כבל: הוא בא למנהל במקום.

איתן כבל: את יכולה להגיד שהוא מנהל, אבל בשורה התחתונה הוא דרג זוטר - הוא כמו אותה מזכירה, הוא עוד עובד ברשת, ויש לו מנכ"ל, סמנכ"לים ומועצת מנהלים.

איתן כבל: היה לי יותר קל להגיד שאם מנהל סופרמרקט קיבל לידיו את הדרישה, מבחינת החוק זה הראה כאילו מנכ"ל החברה הראשית קיבל את זה.

<ליז מונטיליו: התשובה היא שנכון, ההפרה בוצעה בסופרמרקט הספציפי, שהוא המקביל למזכירה, אבל ההודעה על כוונת חיוב שתצא מטעם הרגולטור תהיה ל"שופרסל" ולא לסניף הספציפי.

<מאיר לפלר: פשוט צריך להבדיל בין ההודעה על כוונה להטלת עיצום כספי, שהיא באמת מוטלת - - -

איתן כבל: הבנתי את העניין, אני רוצה לסכם.

עבד אל חכים חאג' יחיא: רגע, ברשותך.

עבד אל חכים חאג' יחיא: אנחנו מדברים על המקרה שהסוכנות סירבה או אין לה את המסמך.

עבד אל חכים חאג' יחיא: המקרים האלה מעטים מאוד, אנחנו לא עושים מזה כלל, כי העיצום הכספי הולך לספק עצמו.

עבד אל חכים חאג' יחיא: לכן הספק, לפני שמטילים עליו עיצום כספי, צריך לדעת.

עבד אל חכים חאג' יחיא: זה כל הסיפור.

עבד אל חכים חאג' יחיא: אחרי זה יתחילו הספקים לתת כללים מסוימים לסוכנויות שלהם, שידאגו שהמסמכים יגיעו.

<חן בר-יוסף: תקבל.

איתן כבל: ממה שהבנתי כאן, אני חושב שקצת עשו לנו קצת פיליבסטר, ואסביר למה אני מתכוון.

איתן כבל: בשורה התחתונה, אם ההודעה על התחלת הפעלת העיצום הכספי בכל מקרה מגיעה להנהלה הראשית, זאת אומרת שמבחינתנו לא צריכה להיות בעיה, חאג' ועיסאווי.

איתן כבל: זה מה שרצינו, אני לא חושב שיש פה בעיה, זה נותן את המענה.

איתן כבל: כל הזמן היה לי בראש משהו אחר כי קצת סובבו אותי בגלל שאני לא מרגיש טוב, אבל בשורה התחתונה אני חושב שהנוסח, כפי שהוא מנוסח כאן, הוא נוסח נכון, הוא נותן את המענה לכל העניינים.

איתן כבל: לא צריך העתק, כי אמרנו שאם מסר ולא השיבו, אז הוא מוציא את המכתב - - -

<הדר זיו: אבל זו כבר - - -

<נחום יהושע: עם הכוונה להטיל עיצום.

איתן כבל: לא, תסלח לי.

<נחום יהושע: זה מה שכתוב.

איתן כבל: סליחה, חברים יקרים, כבר הבנתי את העניין הזה.

איתן כבל: הוא אומר לו: אין בעיה – ונותן לו את המסמך.

<הדר זיו: הוא כבר רשאי להטיל עיצום.

<נחום יהושע: לא, כתוב פה: רק אם הוא לא מסר לפקח את המסמך.

<נחום יהושע: רק אם הוא לא מסר, יש לו את ההזדמנות למסור אותו.

<הדר זיו: זה נראה שהמטרה היא העיצום ולא המסמך.

איתן כבל: חברים, אני מצטער.

איתן כבל: זה הובהר, העניינים ברורים לנו, אין צורך בכל - - -

עיסאווי פריג': מה אומרת היועצת המשפטית?

איתן כבל: אם היית מקשיב לא היינו צריכים לחזור על זה עוד פעם.

איתן כבל: אני כבר רוצה להתקדם, אנחנו בסעיף 1.

עיסאווי פריג': איך השתנינו?

איתן כבל: לא השתנינו, פשוט הובהרו העניינים.

איתן כבל: עשינו מזה סיפור ארוך, מיותר, באי-הבנה שכל אחד לקח את זה למקום שלו ולא הקשבנו זה לזה.

איתן כבל: בכל מקרה הספק ידע.

עיסאווי פריג': ידע לפני שהוא משלם את הכסף, לפני שמתחיל ההליך.

עיסאווי פריג': זה מה שאנחנו רוצים.

איתן כבל: כן, תודה רבה.

איתן כבל: בואו נמשיך.

איתן כבל: בואו נצביע על 18א1.

<יותם אדמי: אדוני, הערה לגבי 18א1(ב), שיש שם את כל הפירוט מה אמור להיות בהודעה על כוונת החיוב: המעשה, סכום העיצום, זכותו של המפר.

<יותם אדמי: אנחנו מציעים להוסיף שם – ויכול להיות שיש כאלה שיגידו שזה מובן מאליו, אבל בגלל שאין מובן מאליו בחקיקה - גם חובה של המנהל להעביר למפר את הראיות והמסמכים שתומכים בטענת המנהל, ככה שמפר יכול - - -

עיסאווי פריג': למה אתם מתעקשים על זה אם זה מובן?

<מאיר לפלר: כי אנחנו אמורים להגיב לתלונה, ואם אנחנו לא יודעים בדיוק מה מתכוון - - -

<אביגיל כספי: הסעיף של הודעה על כוונת חיוב, אני חושבת שיש היום 66 חוקים שבהם מופיעים פרקים של עיצומים כספיים.

<אביגיל כספי: זה הנוסח הקבוע.

<אביגיל כספי: הנוסח הזה מדבר על זה שצריך להעביר - - -

איתן כבל: מה שיפה, שגם בזה אתם מתואמים.

איתן כבל: הוא אמר, ואתה חזרת אחריו.

<מאיר לפלר: כי זה הגיוני.

עיסאווי פריג': למה חוסר האמון בפרשנות?

עיסאווי פריג': מעניין למה.

איתן כבל: כי זה כסף.

עיסאווי פריג': לא, בין שני הצדדים.

איתן כבל: כי אחד צריך לשלם, אחד צריך - - -

עיסאווי פריג': מתעקשים על פרשנות ספציפית.

איתן כבל: קודם כול, בואו נבין את החוק.

איתן כבל: ככל שנבהיר את החוק תהיה פחות פרשנות, זה כל העניין.

איתן כבל: אנחנו קובעים פה תמיד שאם זה הנוסח המתקיים – אנחנו הולכים על הנוסח הקבוע בכל מקום.

<אביגיל כספי: אחר כך אולי נגיע לסעיפים שלפעמים כתוב ככה, לפעמים כתוב אחרת.

<אביגיל כספי: אני לא חושבת שיש אפילו חוק אחד, מהשנים האחרונות לפחות, זה נעשה בצורה אחרת.

<יותם אדמי: לדעתי, בחוק הגנת הצרכן כשבאים להטיל עיצום יש זכות לבקש את המסמכים ויש עליהם חובה להעביר את המסמכים שעומדים בבסיס הליך ההפרה.

<ליז מונטיליו: החובה להעביר מסמכים נובעת מזה שכל הליך מנהלי של זכות שימוע כוללת גם זכות עיון.

איתן כבל: גמרנו, אז לא צריך לשנות שום דבר.

איתן כבל: זה מתקיים כבר.

<ליז מונטיליו: זכות העיון, ניסו להגדיר אותה - - -

איתן כבל: הוא רוצה למשוך אותנו שנסיים את זה עוד שבועיים.

<יותם אדמי: אם גם ככה זה חלק מהחובה, מה הבעיה לכתוב את זה?

איתן כבל: שנצא לפגרה ולא נצליח - - -

<גל נוי-אפרת: כי יש כללים בסיסיים של משפט מנהלי שאין צורך לכתוב אותם בכל - - -

איתן כבל: גל, סיימתי.

איתן כבל: חבר'ה, זה כבר לא לעניין, כבר הגזמנו בעניין הזה.

איתן כבל: אנחנו משחקים לידיים שלהם במידה רבה, וזה לא מקובל עלי.

איתן כבל: מי בעד סעיף 18א1?

איתן כבל: בעד – 2

איתן כבל: נמנעים – אין

איתן כבל: תודה רבה, הסעיף אושר.

איתן כבל: הלאה.

עבד אל חכים חאג' יחיא: תרשום שאני מתנגד.

איתן כבל: אוקיי.

איתן כבל: עיסאווי, גם אתה רוצה להתנגד?

עיסאווי פריג': לא.

עיסאווי פריג': אני עם השכן שלי, אני לא יכול.

עיסאווי פריג': אני אפקיר אותך?

איתן כבל: לא בגלל זה.

איתן כבל: אני לא מבין על מה אתה מתנגד.

עיסאווי פריג': אני לא יודע על מה הפרשנויות - - -

איתן כבל: איזה פרשנויות?

איתן כבל: זה סיפור של תום סוייר על שכונה של אנשים מסכנים?

איתן כבל: עזוב, זה מהכוחות הכי חזקים שיש בשוק.

איתן כבל: על מה, על 10,000 שקל?

איתן כבל: בשאיפה אחת הוא לוקח 10,000 שקל, על מה אתם מדברים?

איתן כבל: זאת מלחמה, אתם לא מבינים את זה?

איתן כבל: הלאה, 18א2.

<גל נוי-אפרת: "זכות טיעון 18א2.

<גל נוי-אפרת: מפר שנמסרה לו הודעה על כוונת חיוב לפי הוראות סעיף 18א1 רשאי לטעון טענותיו, בכתב, בפני המנהל, לעניין הכוונה להטיל עליו עיצום כספי ולעניין סכומו, בתוך 30 ימים ממועד מסירת ההודעה, ורשאי המנהל להאריך את התקופה האמורה בתקופה נוספת שלא תעלה על 30 ימים.

<גל נוי-אפרת: "

<אביגיל כספי: בהרבה דברי חקיקה, במיוחד דברי חקיקה של עיצומים כספיים שהגיעו לוועדה, ביקשנו שזכות הטיעון תהיה גם בעל-פה – שלמנהל תהיה סמכות להחליט אם זכות הטיעון תהיה בעל-פה או בכתב.

<אביגיל כספי: מניין הימים מוארך מ-30 ל-45 ימים בשני המקרים.

איתן כבל: יש לכם בעיה עם זה?

<גל נוי-אפרת: אין לנו בעיה, ובלבד שיובהר בנוסח שזה בכתב או בעל-פה לפי הבחירה של המנהל.

<אביגיל כספי: אוקיי, אז יהיה: בכתב או בעל-פה, לפי החלטת המנהל.

<גל נוי-אפרת: ככלל, הרשות יוצאת ידי חובתה בשימוע בכתב והיא לא מחויבת לערוך שימוע בעל-פה.

<הדר זיו: אבל היא מבקשת שתוסיפו בעל-פה.

<גל נוי-אפרת: אז אמרתי שהעמדה שלנו היא שאנחנו מוכנים להוסיף את זה.

<גל נוי-אפרת: לפי הנוסח שמקובל באותם דברי חקיקה שהיועצת דיברה עליהם זה: "כפי שיורה המנהל".

<גל נוי-אפרת: זאת אומרת, זו החלטה של המנהל אם זה יהיה בכתב או בעל-פה.

<הדר זיו: אנחנו לא מבינים למה לא רוצים להיפגש אתנו בעל-פה.

<גל נוי-אפרת: לא אמרתי שאנחנו לא רוצים להיפגש, ואת יודעת שבמקרים שאתם מבקשים לרוב אנחנו גם נעתרים לבקשה הזאת.

<גל נוי-אפרת: אבל אני לא חושבת שצריכה להופיע חובה חוקית לשמוע אתכם גם בכתב וגם בעל-פה.

<הדר זיו: אם הולכים להטיל עיצומים כספיים בהיקפי ענק כאלו, אני חושבת שמן הראוי שהמשרד ישמע גם את הדברים בעל-פה שיש יותר קושי להעלות אותם על הכתב.

<הדר זיו: אני חושבת שבשיחה פרונטלית - - -

<חן בר-יוסף: אני בטוח שגם סכום העיצום, גם מספר הפעמים, גם מספר הפניות – הכול יילקח בתוך שיקול הדעת, בדיוק לפי מה שהוצע פה על-ידי היועצת המשפטית של הוועדה.

<חן בר-יוסף: יכול להיות שזה יהיה יותר משמעותי או פחות חוזר על עצמו.

<חן בר-יוסף: יכול להיות שיהיה יותר זמן להתעסק עם זה, כי זה לא תהליך שחוזר על עצמו שוב ושוב, ויהיה יותר זמן לשמוע בעל-פה.

<חן בר-יוסף: אבל בסוף זה בדיוק שיקול הדעת במרחב שיקול הדעת.

<חן בר-יוסף: ככל שנראה מסמכים מסודרים, שאולי פוטרים את הצורך שלכם לעלות לירושלים ולקחת מזמנכם היקר, יכול להיות שיתייתר הצורך בשימוע בעל-פה.

<חן בר-יוסף: לכן יש פה מרחב של שיקול דעת, ובהתאם לזה ננהג.

עיסאווי פריג': אז אתם מקבלים את התיקונים של היועצת המשפטית?

<גל נוי-אפרת: כן, מקבלים, גם לעניין הכתב או בעל-פה, כפי שיורה המנהל, וגם לעניין מספר הימים.

איתן כבל: חברים, אין ויכוח.

איתן כבל: זה כפי שיורה המנהל.

איתן כבל: לפעמים הוא יחשוב לנכון שצריך שימוע בעל-פה ולפעמים לא.

איתן כבל: מה העניין?

איתן כבל: מה קרה?

איתן כבל: אתם מקבלים כל אחד שרוצה להיפגש אתכם?

איתן כבל: לא.

איתן כבל: כמה פעמים את אומרת: שלח לי מכתב?

איתן כבל: זה בסדר, לא קרה פה כלום.

איתן כבל: זה שהוספנו בעל-פה נותן לכם את האפשרות.

איתן כבל: מי בעד הסעיף?

איתן כבל: מי נגד?

איתן כבל: בעד – פה אחד

איתן כבל: סעיף 18א2 נתקבל.

איתן כבל: תודה, הסעיף אושר.

<גל נוי-אפרת: "החלטת המנהל ודרישת תשלום 18א3.

<גל נוי-אפרת: (א) המנהל יחליט, לאחר ששקל את הטענות שנטענו לפי סעיף 18א2, אם להטיל על המפר עיצום כספי, ורשאי הוא להפחית את סכום העיצום הכספי לפי הוראות סעיף 18ב1.

<גל נוי-אפרת: (ב) החליט המנהל לפי הוראות סעיף קטן (א) – (1) להטיל על המפר עיצום כספי - ימסור לו דרישה, בכתב, לשלם את העיצום הכספי (בפרק זה – דרישת תשלום), שבה יציין, בין השאר, את סכום העיצום הכספי המעודכן ואת התקופה לתשלומו; (2) שלא להטיל על המפר עיצום כספי - ימסור לו הודעה על כך, בכתב.

<גל נוי-אפרת: (ג) בדרישת התשלום או בהודעה, לפי סעיף קטן (ב), יפרט המנהל את נימוקי החלטתו.

<גל נוי-אפרת: (ד) לא טען המפר את טענותיו לפי הוראות סעיף 18א2, בתוך התקופה האמורה באותו סעיף, יראו את ההודעה על כוונת חיוב, בתום אותה תקופה, כדרישת תשלום שנמסרה למפר במועד האמור.

<גל נוי-אפרת: "

איתן כבל: מי בעד סעיף 18א3?

<הדר זיו: זה יצא רק עכשיו.

<גל נוי-אפרת: לא נכון, זה שנה - - -

איתן כבל: אני מעלה להצבעה את 18א3.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: סעיף 18א3 נתקבל.

איתן כבל: תודה, הסעיף אושר.

איתן כבל: יש לי הערה, אני רוצה להגיד לכם את זה, גל.

איתן כבל: ישבתי היום עם הצוות המשפטי שמלווה אותנו בעניין הזה, ויש פה כמה נקודות שהנחיתי את הצוות המשפטי לגבי איך אני רואה את הדברים.

איתן כבל: אני מבקש שתיפגשו, אני רוצה שהדברים יהיו בדיוק כמו שאני מבקש.

<לאה ורון: ושיובא נוסח מתוקן לישיבה הבאה.

איתן כבל: כמובן שיש לכם את האפשרות להתנגד או לשנות.

<גל נוי-אפרת: על איזה סעיף מדובר?

<אביגיל כספי: נדבר, זה עניינים שדיברנו עליהם – הפרה נמשכת - - -

<הדר זיו: אבל לא ביום הישיבה.

<יותם אדמי: הנוסח שאנחנו דנים עליו היום פורסם הבוקר, למיטב ידיעתנו.

<לאה ורון: הנוסח יועבר על ידינו מוקדם ככל האפשר.

<לאה ורון: אנחנו לפחות להשתדל.

איתן כבל: ברוב המקרים זה לא בגללנו.

<לאה ורון: אבל אנחנו מבטיחים מאוד מאוד להשתדל.

איתן כבל: אנחנו באמת משתדלים להוציא התוצאה הכי טובה מתחת ידינו.

איתן כבל: אם יש לכם עניינים, שאלות – בפעם הבאה לא אאפשר את הפיליבסטר הזה.

איתן כבל: בפעם הבאה אחתוך את זה, ואתם יודעים שאני מעביר את הדברים ללא כחל ושרק.

איתן כבל: אני מציע שלקראת הדיון הבא, אם יש לכם שאלות - - -

<יותם אדמי: אין לנו שום בעיה לעבוד מול מינהל הדלק והגז, אבל בתנאי שייתנו לנו את הנוסח בשלב יותר מוקדם ואז אנחנו שולחים מכתבים מסודרים.

<יותם אדמי: אנחנו יודעים לעבוד יפה מאוד כשמפרסמים לא בבוקר הדיון.

איתן כבל: ההערה מתקבלת.

איתן כבל: אני מודה לכם, הישיבה נעולה.